**PRILOGA 6: Metodologija ugotavljanja izpolnjevanja pogojev za izvajanje knjižnične dejavnosti: VISOKOŠOLSKE KNJIŽNICE**

| **VRSTA POGOJA** | **NAZIV POGOJA** | **POGOJ** | **ZAHTEVANA VREDNOST** | **STOPNJA IZPOLNJEVANJA** |
| --- | --- | --- | --- | --- |
| ORGANIZACIJA KNJIŽNIČNE DEJAVNOSTI | **Status** | Visokošolska knjižnica je pravna oseba ali njena enota, ki izvaja knjižnično javno službo za podporo pedagoškemu in znanstveno-raziskovalnemu procesu visokošolskega zavoda z akreditiranim študijskim programom, oziroma samostojni javni zavod, ki je visokošolska knjižnica.  **Podatki**: Knjižnica predloži akt, iz katerega je razviden status.  **Merilo**: V aktu je opredeljen status visokošolske knjižnice. | DA | 100 % |
| ORGANIZACIJA KNJIŽNIČNE DEJAVNOSTI | **Strateški dokument** | Visokošolska knjižnica ima pisni dokument z jasno opredeljenimi strateškimi in dolgoročnimi cilji, ukrepi za njihovo dosego, izhodiščnimi in ciljnimi vrednostmi ter kazalci, s katerimi se spremlja doseganje ciljnih vrednosti.  **Podatki:** Knjižnica navede spletni naslov javno dostopnega strateškega dokumenta.  **Merilo:** Visokošolska knjižnica imajavno dostopen pisni dokumentostrateških usmeritvah in ciljih delovanja. | DA | 100 % |
| ORGANIZACIJA KNJIŽNIČNE DEJAVNOSTI | **Storitve** | Visokošolska knjižnica uporabnikom zagotavlja najmanj:   * dostopnost učbenikov, obvezne in priporočene literature in zaključnih del študijskih programov visokošolskega zavoda ter dostopnost mednarodne znanstvene literature, * posredovanje knjižničnega gradiva in informacij, * prostor za študij oziroma delo uporabnikov, * izobraževanje ter pomoč in svetovanje za uporabo knjižnice in informacijskih virov, * podporo uporabnikom s posebnimi potrebami pri uporabi knjižnice in njenih storitev.   **Podatki**: Knjižnica navede storitve, ki jih izvaja, oziroma zagotavlja pogoje za njihovo izvajanje, in opiše način izvajanja storitev.  **Merilo**: Visokošolska knjižnica zagotavlja vse navedene storitve. | DA | 100% |
| ORGANIZACIJA KNJIŽNIČNE DEJAVNOSTI | **Vodenje** | Visokošolska knjižnica ima vodjo knjižnice.  **Podatki:** Knjižnica navede ime in priimek, izobrazbo ter datum oprave bibliotekarskega izpita vodje knjižnice.  **Merilo:** Visokošolska knjižnica imavodjo knjižnice, ki izpolnjuje pogoje za vodjo visokošolske knjižnice. | DA | 100 % |
| ORGANIZACIJA KNJIŽNIČNE DEJAVNOSTI | **Spletna stran** | Visokošolska knjižnica ima javno dostopno spletno stran z aktualnimi podatki o knjižnici ter njenih informacijskih virih in storitvah, ki je lahko del spletnega mesta visokošolskega zavoda.  **Podatki:** Knjižnica navede naslov spletnega mesta za dostop do spletne strani knjižnice.  **Merilo:** Spletna stran visokošolske knjižnice jejavno dostopna in vključuje aktualne podatke. | DA | 100 % |
| ORGANIZACIJA KNJIŽNIČNE DEJAVNOSTI | **Bibliografije raziskovalcev** | Visokošolska knjižnica zagotavlja pogoje za vnos bibliografskih podatkov o rezultatih znanstveno-raziskovalnega in strokovnega dela sodelavcev visokošolskega zavoda v sistem COBISS.SI.  **Podatki**: Knjižnica navede, na kakšen način zagotavlja (sama ali v dogovoru z drugo organizacijo oziroma posamezniki) vnos bibliografskih podatkov za bibliografijo sodelavcev visokošolskega zavoda.  **Merilo**: Visokošolska knjižnica zagotavlja pogoje za izdelavo bibliografije sodelavcev visokošolskega zavoda. | DA | 100 % |
| ORGANIZACIJA KNJIŽNIČNE DEJAVNOSTI | **Obratovalni čas** | Visokošolska knjižnica zagotavlja najmanj 20 ur tedenske oziroma v povprečju najmanj 1.700 ur letne odprtosti za uporabnike.  **Podatki**: Knjižnica navede skupno število ur tedenske in skupno število ur letne odprtosti v poročevalskem letu.  **Merilo**: Visokošolska knjižnica zagotavlja v povprečju 20 ur tedenske oziroma 1.700 ur letne odprtosti za uporabnike. | 20 ur tedensko/ 1.700 ur letno (knjižnica članice univerze/samostojnega visokošolskega zavoda) | 60% |
| ORGANIZACIJA KNJIŽNIČNE DEJAVNOSTI | **Obratovalni čas** | Visokošolska knjižnica, ki opravlja naloge univerzitetne knjižnice, zagotavlja najmanj 30 ur tedenske oziroma v povprečju najmanj 2.300 ur letne odprtosti za uporabnike.  **Podatki**: Knjižnica navede skupno število ur tedenske in skupno število ur letne odprtosti v poročevalskem letu.  **Merilo**: Visokošolska knjižnica ki opravlja naloge univerzitetne knjižnice, zagotavlja v povprečju 30 ur tedenske oziroma 2.300 ur letne odprtosti za uporabnike. | 30 ur tedensko/ 2.300 ur letno (univerzitetna knjižnica) | 100% |
| KNJIŽNIČNO GRADIVO | **Knjižnična zbirka** | Visokošolska knjižnica ima javno dostopen pisni dokument o izgradnji in razvoju knjižnične zbirke ter zagotavljanju dostopa do elektronskih informacijskih virov, ki ga redno posodablja.  **Podatki:** Knjižnica navede naslov spletnega mesta javno dostopnega dokumenta.  **Merilo:** Visokošolska knjižnica ima javno dostopen pisni dokument o izgradnji in razvoju knjižnične zbirke ter zagotavljanju dostopa do elektronskih informacijskih virov. | DA | 100 % |
| KNJIŽNIČNO GRADIVO | **Knjižnična zbirka** | Visokošolska knjižnica ima knjižnično gradivo, vsebinsko povezano s študijskimi, strokovnimi in raziskovalnimi področji visokošolskega zavoda.  **Podatki**: Knjižnica navede raziskovalna in strokovna področja in področja študijskih programov visokošolskega zavoda ter opredeli obseg knjižničnega gradiva po posameznih področjih.  **Merilo**: Knjižnično gradivo visokošolske knjižnice je vsebinsko povezano s študijskimi, strokovnimi in raziskovalnimi področji visokošolskega zavoda. | DA | 100% |
| KNJIŽNIČNO GRADIVO | **Dostopnost obveznega študijskega gradiva** | Visokošolska knjižnica zagotavlja dostop do tiskane oblike obveznega študijskega gradiva visokošolskega zavoda v prostem pristopu. Dostop do gradiva v elektronski obliki zagotavlja v prostorih knjižnice in na daljavo.  **Podatki**: Knjižnica navede način zagotavljanja dostopnosti obveznega študijskega gradiva.  **Merilo:** Visokošolska knjižnica zagotavlja dostopnost obveznega študijskega gradiva. | DA | 100% |
| KNJIŽNIČNO GRADIVO | **Dostopnost mednarodne znanstvene literature** | Visokošolska knjižnica samostojno ali v sodelovanju z drugimi knjižnicami zagotavlja dostop do zbirk mednarodne znanstvene literature in baz podatkov v prostorih knjižnice in na daljavo.  **Podatki**: Knjižnica navede naslove zbirk mednarodne znanstvene literature in baz podatkov, ki so dostopni v prostorih knjižnice in na daljavo.  **Merilo**: Visokošolska knjižnica zagotavlja dostopnost mednarodne znanstvene literature in baz podatkov v prostorih knjižnice in na daljavo. | DA | 100% |
| KNJIŽNIČNO GRADIVO | **Digitalni repozitorij zaključnih del** | Visokošolska knjižnica zagotavlja dostop do zaključnih del visokošolskega študija in do objav sodelavcev visokošolskega zavoda.  **Podatki:** Knjižnica navede naslov spletnega mesta digitalnega repozitorija zaključnih del.  **Merilo:** Visokošolska knjižnica zagotavlja dostop do zaključnih del visokošolskega študija in do objav sodelavcev visokošolskega zavoda. | DA | 100% |
| STROKOVNI DELAVCI | **Kompetence(izobrazba)** | Strokovni knjižničarski delavci visokošolske knjižnice imajo najmanj visokošolsko izobrazbo.  **Podatki:** Knjižnica navede število knjižničnih delavcev in njihovo izobrazbo ter opredeli izpolnjevanje pogojev za strokovne knjižničarske delavce.  **Merilo:** Strokovni knjižničarski delavci visokošolske knjižnice imajo najmanj visokošolsko izobrazbo. | DA | 90 % |
| STROKOVNI DELAVCI | **Kompetence(bibliotekarski izpit)** | Strokovni knjižničarski delavci visokošolske knjižnice imajo bibliotekarski izpit.  **Podatki:** Knjižnica navede število strokovnih knjižničarskih delavcev in izpolnjevanje pogoja 39.b člena ZKnj-1 glede bibliotekarskega izpita.  **Merilo:** Strokovni knjižničarski delavci visokošolske knjižnice izpolnjujejo pogoj 39.b člena ZKnj-1 glede bibliotekarskega izpita. | DA | 90 % |
| STROKOVNI DELAVCI | **Kompetence (strokovno izpopolnjevanje)** | Za izboljševanje strokovnih kompetenc se strokovni knjižničarski delavci visokošolske knjižnice vključujejo v programe stalnega strokovnega izpopolnjevanja v obsegu najmanj 30 ur letno.  **Podatki:** Knjižnica navede število strokovnih knjižničarskih delavcev in število ur strokovnega izpopolnjevanja v poročevalskem letu za posameznega strokovnega knjižničarskega delavca.  **Merilo:** Strokovni knjižničarski delavci se letno udeležijo najmanj 30 ur izobraževanj. | 30 ur | 40 % |
| PROSTOR IN OPREMA | **Uporabniška mesta** | Visokošolska knjižnica ima za dostop in uporabo knjižničnega gradiva ter študij najmanj 1 uporabniško mesto na 20 študentov, vpisanih na redni študij prve, druge in tretje stopnje visokošolskega zavoda.  Visokošolska knjižnica, ki opravlja naloge univerzitetne knjižnice, ima za dostop in uporabo knjižničnega gradiva ter študij najmanj 1 uporabniško mesto na 75 študentov univerze, vpisanih na redni študij prve, druge in tretje stopnje.  Narodna in univerzitetna knjižnica ter Centralna tehniška knjižnica Univerze v Ljubljani imata za dostop in uporabo knjižničnega gradiva ter študij najmanj po 1 uporabniško mesto na 200 študentov Univerze v Ljubljani, vpisanih na redni študij prve, druge in tretje stopnje.  **Podatki**: Knjižnica navede podatek o številu uporabniških mest in številu vpisanih študentov v poročevalskem letu.  **Merilo**: Visokošolska knjižnica mora imeti najmanj 1 uporabniško mesto na 20/75/200 študentov, vpisanih na redni študij prve, druge in tretje stopnje. | 1 na 20 vpisanih študentov (visokošolska knjižnica)  1 na 75 vpisanih študentov (univerzitetna knjižnica)  1 na 200 vpisanih študentov na UL (NUK in CTK) | 50 % |
| PROSTOR IN OPREMA | **Brezžična povezava do interneta** | Visokošolska knjižnica zagotavlja uporabnikom brezžično povezavo do interneta.  **Podatki**: Knjižnica navede, katera brezžična omrežja zagotavlja uporabnikom za dostop do interneta.  **Merilo**: Visokošolska knjižnica uporabnikom zagotavlja brezžično omrežje za dostop do interneta. | DA | 100 % |